બીએલઓએ વિવિધ વિસ્તારોની મુલાકાત લઈ મતદારયાદીની ચકાસણી હાથ ધરી હતી. જેમાં ૧૮થી ૧૯ વર્ષની ઉંમરના ૧૭૪૭ પુરૂષ અને ૧૫૧૧ મહિલા યુવા મતદારોની નોંધણી માટે અરજીઓ રજૂ થઈ છે. જ્યારે નવા કે અન્ય વિભાગમાંથી સ્થળાંતર થયેલા ૩૭૪૧ મતદારોએ નામ નોંધવા અરજ કરી છે. ઉપરાંત નામ, ઉંમર, ફોટો જેવા સુધારા માટે ૭૬૦૧ મતદારોએ ફોર્મ રજૂ કર્યાં છે અને સરનામામાં ફેરફાર માટે ૧૦૪૨ મતદારોની અરજી મળી છે. જે તે વિસ્તારના ચૂંટણી અધિકારીઓ દ્વારા રજૂ થયેલાં ફોર્મની ચકાસણી કરી મંજુર કરવાની પ્રક્રિયા ચાલી રહી છે. જે ૩૧ ઓગસ્ટ સુધી પૂર્ણ કરાશે અને ૧લી સપ્ટેમ્બરે યાદી પ્રસિદ્ધ કરાશે તેમ જિલ્લા ચૂંટણી શાખાનાં સૂત્રોએ જણાવ્યું હતું.